open-index/open-wikipedia-markdown huggingface dataset:
Kiriku vandenõud

**Kiriku vandenõud** on rida vandenõuteooriaid, mille kohaselt kirik (eriti katoliku kirik) varjab paljusid saladusi (nt oma tekkimise saladus, katarite hävitamine jms) või on seotud mingite teiste vandenõudega.

## Jeesuse küsimus
Esimesel sajandil pKr polnud Iisraelis Flavius Josephuse järgi Naatsareti-nimelist asulat. Et varjata Jeesuse päritolu, hakati Jeesus Natsoraid (või Jeesus Natsareeni) nimetama hiljem Jeesuseks Naatsaretist. Toomas Paul selgitab: "algteksti sõna *natsoraios* seostamine kohanimega Naatsaret on vaieldav" (UT1989:46).

### Jeesuse vereliin
Religioossetes tõdedes kahtlemine on läbi ajaloo tavapärane. Viimasel ajal on tähelepanu (ja müügiedu) pälvinud autorite Michael Baigenti, Richard Leigh', Henfy Lincolni "Püha veri ja Püha Graal" (1982) ja Dan Browni "Da Vinci kood" (2003).

Kuigi D. Browni teoses on palju ajaloolisi ja teoloogilisi valeväiteid (nt Maarja põgenemisest Prantsusmaale), on tema peateema Jeesuse ja Magdala Maarja lähedaste suhete kohta leidnud toetust Maarja evangeeliumi ja Nag Hammadist leitud Filippose evangeeliumi alusel.

Teemaga on seotud ka Siioni prioraat.

## Gnostiline algkristlus
Kõik kristlikud organisatsioonid varjavad (salastavad) algkristluse uuringuid, sest olemasolev müüt ja ajalooline olukord esimesel sajandil pKr pole vastavuses. 

Karl Deschner kirjutab oma saksakeelse teose "Abermals krähte der Hahn" (Stuttgart 1961) 21. peatükis, kuidas Paulus võitles apostlite vastu. Järgmises 22. peatükis kirjeldab ta, kuidas Paulus kujundas prohvet Jeesusest hellenistlikule maailmale müüdi Jeesus Kristusest.  

### Gnostilised evangeeliumid

## Paavstikiriku tekkimine
Adolf von Harnack oletas, et kristlik organisatsioon on rajatud Markioni kirikule, mitte algkristlusele, sest Vatikani arhiivi vanim dokument on markionlaste oma.

### Katarite hävitamine
Katarite vastu suunatud ristisõda oli esimene, mida paavstlus pidas kaaskristlaste vastu Euroopa pinnal. Katarid olid 13. sajandini säilitanud gnostilised õpetused, budistliku ümbersünniõpetuse ja vägivaldsusetuse, ning heatahtliku (võrdse) suhtumise naisesse. Naised olid preestrid ja õpetajad. 15. märtsil 1244 põletati tuleriidal need katarid, kellel ei õnnestunud põgeneda. See oli keskaegse Euroopa kohutavaim julmus. Põgenenud katarid võtsid kaasa mingi aarde. Selle kohta, mis see olla võis, pole vähematki teavet. Seda on püütud seostada "tarkade kivi" ja Püha Graaliga.

### Rosslyni kabeli mõistatus

## Vaata ka
* Da Vinci kood
* Püha Graal
Piimhape

**Piimhape** ehk **2-hüdroksüpropaanhape** (inglise k *lactic acid*) on orgaaniline ühend, mille keemiline valem on C3H6O3 ja lihtsustatud struktuurivalem CH3CH(OH)COOH. Piimhape kuulub karboksüülhapete hulka ning mängib mitmes biokeemilises protsessis olulist rolli. 

Piimhappe deprotoneerumisel lahuses moodustuvat aniooni CH3CH(OH)COO- nimetatakse laktaatiooniks ja piimhappe soola laktaadiks.

Piimhape tekib lihastes hapnikuvaeguses suure koormusega töötamisel, kuid ka mikroorganismide elutegevuse jääkainena, näiteks piima, kurkide ja kapsaste hapendamisel ehk kääritamisprotsessis, mille käigus muudetakse toiduainetes leiduvad suhkrud piimhappeks.

Piimhapet kasutatakse ka toidulisaainena (lühend E270). 

Piimhappe sisaldus on piima kvaliteedi näitaja. 

Polüpiimhape (PLA) on biolagunduv polümeer, millest valmistatakse looduslikult lagunevaid kilekotte jm.

## Ajalugu

*Esimest korda eraldas piimhappe hapendatud piimast Rootsi keemik Carl Wilhelm Scheele 1780. aastal. 
*1808. aastal avastas Jöns Jacob Berzelius, et piimhape tekib ka lihastes suure koormusega töötamisel. 
*Piimhappe struktuuri koostas Johannes Wislicenus 1873. aastal.
*1856. aastal avastas Louis Pasteur piimhappebakterid ja nende rolli piimhappe tekkimisel. 
*Piimhappe tööstuslikku tootmist alustas 1895. aastal Saksamaa farmaatsiaettevõte Boehringer Ingelheim.

## Piimhappe struktuur ja keemilised omadused
Piimhape kuulub alfahüdroksühapete hulka, kuna tema molekulis on karboksüülrühma (-COOH) kõrval hüdroksüülrühm (-OH). Neid rühmi ühendav vesinikside stabiliseerib piimhappest moodustuva laktaatiooni ja suurendab niiviisi piimhappe happesust (pK<sub>a</sub>=3,86). Piimhappe molekul on kiraalne ja esineb kahe optilise isomeerina: L-(+)-piimhape ehk (S)-piimhape ja selle peegelisomeer D-(-)-piimhape ehk (R)-piimhape. Keemilises sünteesis saadakse ka nende isomeeride segu ehk DL-piimhapet.

Piimhape on niiskust imav, vees hästi lahustuv valge tahke aine. D-piimhape ja L-piimhape sulavad 53 °C juures. DL-piimhape on toatemperatuuril vedel (sulamistemperatuur 16,8 °C) ning seguneb vee ja etanooliga.

## Vaata ka
*Karboksüülhapped
*Piimhappebakterid

## Välislingid
* Hapendamine
* Laktaat organismis
* Lactic acid production in muscle
* PLA
* Lactic acid bacteria
Surgut

**Surgut** on linn Venemaal Handi-Mansi autonoomses ringkonnas ja on ringkonna suurim linn. See on Surguti rajooni halduskeskus. Asub Obi jõe ääres.

Surgut on rajatud 1594. aastal ja on üks vanimaid Siberi linnu. 17. ja 18. sajandil oli vene kolonisatsiooni keskus Siberis. 19. sajandil sai korduvalt linnaõigused, kuid hiljem võeti need ära. Linnaõigused sai uuesti 1965. aastal.

1960. aastatel hakkas linn kasvama seoses gaasi- ja naftamaardlate kasutuselevõtuga. 
Peamine tööstusharu on nafta- ja gaasitööstus. Suurimad ettevõtted on Surgutneftegaz ja Surgutgazprom.

Linnas asub mitu kõrgkooli.

Surgutis asub maailma pikim ühe tugipostiga rippsild.

## Loodus
### Kliima
Surgutis valitseb parasvöötme teravalt mandriline kliima sooja suve ning külma talvega. Kõige soojem kuu on juuli, kui keskmine õhutemperatuur on +18,2 °C. Kõige külmem kuu on jaanuar keskmise õhutemperatuuriga −20,0 °C. Õhutemperatuuri senine registreeritud miinimum on −55,2 °C (1918. aasta veebruar) ja maksimum +34,7 °C (1989. aasta juuli).

Sademetehulk on keskmiselt 580 mm aastas (minimaalselt 260 mm ja maksimaalselt 728 mm). Veebruaris on sademetehulk keskmiselt 22 mm, septembris sajab keskmiselt 85 mm.

## Rahvastik
**Rahvaarv rahvaloenduste andmetel** (tuhat inimest)

## Transport

Surgutis on raudteejaam, lennujaam ja jõesadam, mis seovad linna teiste asulatega.

Linnatransport on bussid, marsruuttaksod ja taksod.

## Viited

## Välislingid
*Surguti koduleht
Saatan kõneleb

**"Saatan kõneleb"** on Anton Szandor LaVey satanistlikus võtmes kirjutatud ühiskonnakriitiliste esseede kogu (valminud 1997). 

Eestikeelne tõlge ilmus 2003. aastal organisatsiooni Musta Veenuse Ordu kirjastamisel. 

## Vaata ka

* Saatanlik piibel
Kõue vald

**Kõue vald** oli kohalik omavalitsusüksus Harju maakonnas. Vald hõlmas ajaloolise Kose kirikukihelkonna lõuna- ja edelapoolseid alasid.

Kõue vald liitus 2013. aasta kohaliku omavalitsuse volikogude valimiste järel Kose vallaga.

## Asustusjaotus
Kõue valla haldusalasse kuulus kaks alevikku (Ardu ja Habaja) ja 36 küla:

Aela, Alansi, Harmi, Kadja, Kantküla, Katsina, Kirivalla, Kiruvere, Kukepala, Kõrvenurga, Kõue, Laane, Leistu, Lutsu, Lööra, Marguse, Nutu, Nõmmeri, Ojasoo, Pala, Paunaste, Paunküla, Puusepa, Rava, Riidamäe, Rõõsa, Saarnakõrve, Sae, Silmsi, Sääsküla, Triigi, Uueveski, Vahetüki, Vanamõisa, Virla ja Äksi.

## Viited
Freim

**Freim** (inglise keeles  *frame*), ka **raam**, on 1970. aastate keskel algselt tehisintellekti uurimisel kasutusele võetud teadmiste esitamise vahend.

Mõiste "freim" võttis kasutusele 1974. aastal Marvin Minsky. Raamid on ka teadmiste esitus- ja arutlusskeemide ulatuslik osa. Need tuletati algselt semantilistest võrgustikest ja on seetõttu osa struktuuripõhistest teadmiste esitusviisidest.

Tänapäeval on "freimi" mõiste kasutusel peamiselt keeleteaduses (Charles J. Fillmore'i loodud freimisemantikas).

## Viited

## Välislingid
*Freimist TÜ õppematerjalis (vaadatud 28.06.2012)
Karl Litzmann

**Karl Litzmann** (22. jaanuar 1850 Neu Globsow, Brandenburg – 28. mai 1936 Neu Globsow, Brandenburg) oli Saksamaa sõjaväelane ja poliitik, aastast 1898 jalaväekindral.

1895 nimetati Karl Litzmann ooberstiks ja ta oli ametis Berliini Sõjaakadeemia direktsiooni liikmena. 1898 sai temast kindral. Aastatel 1902–1905 oli Karl Litzmann Berliini Sõjaakadeemia ülem. 

1905 saadeti ta vastuolude tõttu maaväe juhtkonnaga erru, kuid Esimese maailmasõja puhkedes 1914 kutsuti teenistusse tagasi. Oktoobris 1914 nimetati ta 3. jalaväediviisi ülemaks, mis paistis novembris 1914 silma kangelasliku läbimurdega Vene piiramisrõngast Poola linna Brzeziny lähistel. Łódźi juures õnnestus tema diviisil peatada Vene vägede pealetung Berliini ja Poznani suunal. Nende kangelastegude eest autasustati kindral Litzmanni ordeniga Pour le Mérite ja ta pälvis hüüdnime "Brzeziny lõvi". 1915. aastal juhatas ta 40. reservkorpust.

Aastatel 1926–1928 kirjutas Karl Litzmann oma kaheosalised memuaarid ja kuigi tema sõjaline karjäär oli selleks ajaks lõppenud, astus ta veel 1930 poliitikasse, asudes 80-aastaselt toetama Natsionaalsotsialistlikku Saksa Töölisparteid (NSDAP). 1932 valiti ta NSDAP liikmena Riigipäeva liikmeks ning ta jäi sellele ametikohale kuni surmani. Litzmann oli vanim parlamendiliige ja kuni Riigipäeva juhataja valimiseni juhatas istungeid just tema. 1934 nimetati ta ühtlasi Adolf Hitleri poolt kokku kutsud Preisimaa Riiginõukogu liikmeks.

Kindral Litzmann suri 1936. aastal ja talle korraldati riiklikud matused. Pärast Poola okupeerimist Saksamaa poolt nimetati Łódźi linn 11. aprillil 1940 ümber Litzmannstadtiks ja Brzeziny linn Löwenstadtiks (lõvilinn). 1945. aastal ennistati linnadele nende endised nimed.

Baieris Passaus oli Litzmanni järgi tänav nimetatud.

Litzmann oli Brandenburgis asuva Neuruppini linna aukodanik. 2007. aastal võeti talt aukodaniku nimetus ära.

Karl Litzmanni poeg Karl Siegmund Litzmann oli SA ohvitser, aastatel 1941–1944 Eestimaa kindralkomissar. Karl Litzmanni tütrepoeg Walter Lehweß-Litzmann oli tuntud hävituslendur ja Rüütliristi kavaler.

## Viited
Liit Rahvusriikide Euroopa Eest

**Liit Rahvusriikide Euroopa Eest** (UEN) oli fraktsioon Euroopa Parlamendis aastail 1999–2009. See uskus rahvusriikidest koosnevasse Euroopasse, kus valitsustel ja riikidel on võimalus ühtlustada ja teha koostööd ühtekuuluvama ja stabiilsema mitmekesisusel põhineva Euroopa ehitamise nimel. 

Fraktsioon toetas tugevalt subsidiaarsust, mis nende arvates on hädavajalik, et tagada võimu õiglane jaotumine ELi, riikide ja kohalike omavalitsuste vahel, ning seda kõikide kodanike parimates huvides.

2004. aastal Euroopa Parlamendi valimistel saadud 3,7% häältest tõi neile 27 parlamendikohta, mis on täienenud detsembris lisandunud kolme Poolat esindava parlamendi­liikmega. 30 parlamendliikmega oli suurim delegatsioon Poolal, kuhu kuulus 10 parlamendiliiget kahest erakonnast, kellele suuruselt järgnes Itaalia 9 esindajaga. Ülejäänud neli UEN fraktsiooni kuuluvat riiki olid Leedu, Läti, Iirimaa ja Taani.

## Välislingid

* UEN
Carl Jonas Love Almquist

**Carl Jonas Love Almquist** (Almqvist; *Carl Jonas Ludvig Almquist*; 28. november 1793  Stockholm –  26. september 1866  Bremen, Saksamaa) oli rootsi kirjanik ja helilooja.  

Tema tuntumad teosed on "Kuninganna juveelehe" ("*Drottningens juvelsmycke*"), kus figureerib androgüünne tantsija Azouras Lazuli Tintomara, ja "Sobib küll" ("*Det går an*"), mis omal ajal kutsus esile palju vaidlusi ja mida praegu võib lugeda panusena diskussiooni soorollide üle. 

Ta põgenes USA-sse, sest teda süüdistati oma võlausaldaja mõrvakatses. 

## Raamatud
*"Murnis" (1819; ümbertöötatud kujul 1845 ja 1850)
*"*Om brottsliges behandling*" (1821)
*"Amorina" (1822; ümbertöötatud kujul 1839)
*"Okasroosiraamat" ("*Törnrosens bok*", 1832–1851)
**"Jahiloss"  ("*Jaktslottet*", 1832)
*Drottningens juvelsmycke (1834)
**"*Kapellet*" (1838)
**"Skällnora veski" ("*Skällnora kvarn*", 1838)
**Palatset (1838)
*Svenska fattigdomens betydelse
*Ormus och Ariman (1839)
*Grimstahamns nybygge (1839; "Amorina" uus versioon)
*Människosläktets saga (1839)
*Om poesi i sak (1839) 
*Det går an (1839)
*Om uppfostringsväsendet i Sverige (1840)
*Amalia Hillner (1840)
*Gabrièle Mimanso (1841-42)
*Tre fruar i Småland (1842-43)
*Monografi (1844-45)
**Om poesi i sak (uustrükk)
*De dödas sagor (1845; "Murnise" uus versioon)
*Songes (1849)
*Europeiska missnöjets grunder (1850)
*Om svenska rim

## Helitööd
*Fria fantasier för Pianoforte (1847-49, 11 vihikut)
*Songes (1849)

## Vaata ka
*Almquist
*Rootsi kirjanike loend

## Välislingid
Epitaaf (kunst)

**Epitaaf** on surnu mälestuseks kirikuruumi, kiriku välisseinale või kiriku vahetusse lähedusse paigaldatud mälestustahvel, tavaliselt figuraalse kompositsiooniga. Epitaaf võib olla kas raidkunstiteos, enamasti reljeef, või tahvelmaal.

## Ajaloost
Epitaaf kujunes välja 14. sajandil. Varased epitaafid olid enamasti surnu matusekohaga vahetult seotud (epitaafi üks tähendusi ongi hauakiri), need kandsid surnu nime ja tiitlit ning vahel lisandus neile tekst palvega paluda lahkunu hinge eest. Alates 16. sajandist hakkas epitaaf olema hauakohaga füüsiliselt mitte seotud memoriaalkunstiteos.

16.–17. sajandi luterlikus matusekultuuris olid kiriku seintele üles seatud epitaafid ehk mälestuspildid üks tähelepanuväärsemaid mälestamiskunsti teoseid. Epitaafe tellisid endale jõukad linnakodanikud, aadlikud ning pastorid. Erinevalt hauakivist ei olnud epitaafi asukoht seotud matmiskohaga, samuti võis selle tellida juba inimese eluajal ning ammulahkunud pereliikme mälestuseks. Epitaafidel täiendati tekstiosa vahel surmasümbolitega, nagu kolp ja ristatud luud; maalitud pilti või madalreljeefi võis ümbritseda ümarplastiline dekoor, näiteks inglid või leinavate perekonnaliikmete kõrgreljeefsed kujutised. Barokis võidi epitaafile anda altariretaabli kuju ja seda kasutatigi mälestusteenistuste pidamisel altarina.

Tavaliselt koosnes epitaaf kolmest osast: mäletatavate portreedest, usulisest stseenist ja tekstist. Enimkujutatud usulised stseenid olid Kristuse ristilöömine ning Kristuse ülestõusmine. Portreedel kujutati inimesi lähtuvalt nende sotsiaalsest positsioonid ja seisusest. Tavaliselt esitleti mehi vaatajast vasakul ja naisi paremal poolel. Epitaafil kujutati ka varalahkunud pereliikmeid ning lapsi. Tekstiline osa koosnes peamiselt lühikesest eluloost ning piiblitsitaadist. Eesti kirikutes on säilinud rikkalik kogu kiriku eestseisjate, pastorite, jõukate kodanike ja aadlike epitaafe.

17.–18. sajandil levis laialdaselt komme jäädvustada väljapaistvate isikute mälestust kiriku seinale paigutatud, aadliku vapina kujundatud surnusildi ehk vappepitaafi abil. Matuserongkäigus kanti vappepitaafi sarga ees ja see riputati hiljem lahkunu haua lähedusse kiriku seinale. Komme hakkas hääbuma pärast kirikutesse matmise keelamist 1772. aastal

## Vaata ka
* Mälestussammas
* Surikuju
* Kenotaaf
* Vapp-epitaaf

## Viited

## Kirjandus
* P. Ehasalu. Sub specie aeternitatis. Varauusaegne epitaafmaal Eesti luterlikus kirikus 16.–17. sajandil. – Kunstiteaduslikke Uurimusi / Studies on art and architecture, 13, 2004. kl 4–49
* R. Rast. Animo grato vovit : varauusaegsed epitaafaltarid Eestis. Kunstiteaduslikke Uurimusi,20, 2011.lk 159−190
* Merike Kurisoo, *Ars moriendi* – suremise kunst, EKM, 2013
Esplanaadi park

**Esplanaadi park** (soome keeles *Esplanadin puisto*, rootsi keeles *Esplanadparken*) on park Helsingi kesklinnas Lõuna- ja Põhjaesplanaadi vahel.

Esplanaadi park ulatub läänes Mannerheimintieni. Põhja-lõunasuunalised Mikonkatu ja Fabianinkatu jagavad pargi kolmeks, millel igaühel on oma nimi: läänest ida poole Teatriesplanaad (seal asuva Rootsi teatri järgi), Runebergi esplanaad ja Kappeli esplanaad.

Esplanaadi parki mainitakse esimest korda 1812, samal aastal, mil Helsingi sai Soome pealinnaks.

Esplanaadi pargis on Johan Ludvig Runebergi ausammas, mille valmistas tema poeg Walter Runeberg 1885. Esplanaadi pargis on teisigi skulptuure, aga Runebergi oma on neist vanim.
Fail:Esplanadin puisto 2020.jpg|Esplanaadi park; vasakul Runerbergi ausammas
Fail:Esplanadi park on Independence Day morning.jpg|Esplanaadi park talvel
Fail:Finnish students on Vappu eve Helsinki 2016.jpg|Helsingi üliõpilased Esplanaadil vapput tähistamas
Fail:14-08-12-helsinki-RalfR-N3S 0906-459.jpg|Kappeli restoran
Mani lipp

**Mani lipp** on Briti Krooni sõltkonna – Mani saare lipp.

Mani saare lipuks on punane kangas, mille keskel on kujutatud kolme mehe jalast moodustatud antiikne sümbol triskele.

Mani saare laevadel kasutatakse ka omaette lippu, milleks on punane kangas Suurbritannia lipuga vardapoolses ülaosas ning kolmjala kujutsega lehvpoolsel väljal.

Sarnast sümbolit (kolmjalga) on kasutatud ka Sitsiilia lipul.

## Vaata ka
* Mani vapp

## Välislingid
*
Ubinas

**Ubinas** on tegev kihtvulkaan Lõuna-Ameerikas Andides. 

Vulkaani kõrgus on 5672 meetrit.

## Välislingid

*Global Volcanism Program
Avogadro seadus

**Avogadro seadus** on ideaalsete gaaside seadus. Seadus on nimetatud Amedeo Avogadro auks, kes 1811. aastal oletas, et kindlal temperatuuril ja kindla rõhu all on kõikide gaaside moolruumalad võrdsed.

p \cdot V = n \cdot R \cdot T

Näiteks normaalrõhul on null kraadi Celsiuse juures meelevaldse gaasi ühe mooli ruumala 22,421 liitrit.

## Vaata ka
*Avogadro arv
Keskmine surmav annus

**Keskmine surmav annus** (inglise keeles *median lethal dose*) ehk **mediaanne letaaldoos** (lühendatult **LD<sub>50</sub>**) on standardne viis märkida aine minimaalset mürgiannust, mis on surmav pooltele isenditele katsepopulatsioonist. 

**LD<sub>50</sub>**-ga märgistatavad mürgikogused tuvastatakse enamasti laboratoorsete katsetuste käigus ja rangelt etteantud protseduure järgides.

Tavaliselt väljendatakse LD50-t mahu- või kaaluühikus kehakilogrammi kohta (nt rottidele on metanooli suukaudsel manustamisel (PO) LD50 väärtus 5,6 g/kg).

Märgitakse ka biotestis kasutatud loomaliik ja manustamisviis:
**PO* - suukaudne 
**IV* -(*intravenous*), veenisisene
**IP* -*intraperitoneally* kõhuõõnesisene
**SC* -*subcutaneous*, nahaalune jne.

Nii on nokisrästiku **LD<sub>50</sub>** laborihiir(t)ele manustatuna:  SC 6,59&nbsp;mg/kg ja IV 0,8&nbsp;mg/kg 
ja hariliku rästiku **LD<sub>50</sub>** laborihiir(t)ele manustatuna :SC 6,45&nbsp;mg/kg ja IV 0,55&nbsp;mg/kg.

## Vaata ka
*Toksiin
*Keskmine pärssiv annus (ID50)
*Keskmine pärssiv kontsentratsioon (IC<sub>50</sub>)
*Keskmine toimet avaldav annus (ED50)
*Keskmine toimet avaldav kontsentratsiooon (EC50)
*Keskmine surmav kontsentratsioon (LC50)
*Surmav annus (LD)
*Täheldatav toimet mitteavaldav kontsentratsioon (NOEC)
*Vähim toimet avaldav kontsentratsioon (LOEC)
*Väikseim registreeritud surmav annus (LDLO)

## Viited
*toksiinid ja LD50, Veebiversioon (vaadatud 21.02.2014) (*inglise keeles*)

## Välislingid
*L. Trapido, 2007. "*Meditsiiniterminite lühendeid *". 127,131,186,208 lk. ISBN 978-9985-829-79-0
*LD50 of venomous snakes - Ultimate species list, Veebiversioon (vaadatud 27.02.2014) (*inglise keeles*)
Talõši mäed

**Talõši mäed** (aserbaidžaani *Talış dağları*, pärsia کوهاى طوالش (Kūhhā-ye Ţavālesh)) on mäestik Aasias Kaspia edelarannikul. Kulgevad loode-kagu suunas, piirnevad kirdes Lənkərani madalikga, kagus on ühenduses Alborzi mäestikuga. 

Kõrgus kuni 2477 meetrit.
Príncipe

**Príncipe** on saar Guinea lahes.

Pindala 136 km². Saar on mägine, kõrgus kuni 948 meetrit (Pico de Príncipe). Saar on vulkaanilise päritoluga ning arvatavalt üle kolme miljoni aasta vana.

Kuulub São Toméle ja Príncipele ja moodustab koos ümbruse pisisaartega Príncipe provintsi.

Saarel elab umbes 5000 inimest. Ainus linn on Santo António (1357 elanikku), millest 3 km põhja pool asub Príncipe lennujaam.

Portugallaste saarele jõudmise ajal oli see asustamata. Saarele pandi nimi ('printsi saar') Portugali kuninga João II lemmikpoja Afonso auks. Saare põhja- ja keskosa muudeti istandusteks, kus töötasid orjad. Algul toodeti seal põhiliselt suhkrut, hiljem kakaod. Pärast São Tomé ja Príncipe iseseisvumist on istandused enamjaolt metsastatud.

Príncipel tõestas Arthur Stanley Eddington koos oma meeskonnaga Albert Einsteini relatiivsusteooria paikapidavust 29. mai 1919 päikesevarjutuse ajal.
Botuliin

**Botuliin** on mürkaine, mida eritavad ainetegevuse käigus grampositiivsed anaeroobsed bakterid (eriti *[[Clostridium botulinum]]*, aga ka *[[Clostridium baratii]]* ja *[[Clostridium butyricum]]*).

Mürgistust, mida põhjustab *Clostridium botulinum*'i toodetav botuliin, nimetatakse botulismiks.

Mürgil on seitse alatüüpi, mida tähistatakse tähtedega A kuni G.

Keemiliselt toimelt on botuliin tsinkproteaas, mis lagundab pöördumatult valke, mille abil koliinergilises sünaptilises ülekandes toimub atsetüülkoliini vabanemine vesiikulitest sünaptilisse pilusse.Tulemuseks on lihaste lõtv halvatus.

Tegemist on kõige kangema loodusliku mürgiga, mille LD50=1&nbsp;ng/kg kõhuõõnde süstituna ja LD50=3&nbsp;ng/kg inhaleerides. (Ühe grammiga saab tappa miljon 100-kilost inimest).

## Meditsiiniline kasutus
Botuliin on meditsiiniliselt kasutusel tüübina A ja tüübina B. Esimest tüüpi kasutatakse esmajoones järgmistel näidustustel: blefarospasm; näo hemispasm ja muud fokaalsed düstooniad; spastiline kõõrkaelsus; laste tserebraalparalüüsist tingitud dünaamilist hobupöida tekitava spastilisuse leevendamine alates teisest eluaastast; insuldijärgse küünarvarre ja labakäe lihaste spastilisuse leevendamine täiskasvanutel; püsiv raske primaarne aksillaarne hüperhidroos, mis häirib elukvaliteeti ja on resistentne paiksele ravile.

### Botuliin tüübina A

Botuliini sisaldavaid iluprotseduure viivad kosmeetiliselt läbi vaid sertifitseeritud tervishoiutöötajad. Ka ohutusnõuetele vastavates kliinikutes teostatakse täitesüstimisi enamasti näopiirkondadesse, et silendada nahakortse. Sarvkihti läbivate pindmiste süstetega (0-2 mm) või sügavate süstetega (2-10 mm) viiakse aine hoolikalt nahakihtide alustesse näolihastesse. Nende kangestumisega vähenevad eluaastatega miimikast tekkinud kortsukesed. Esteetilisel eesmärgil kestev efekt taandub paraku umbestäpselt kolme kuuga kuni poole aastaga. Terviseohtlikud on protseduurid lehmapiimavalgu-allergia või ka neuromuskulaarsete häirete või neuroloogiliste haiguste all kannatavatele inimestele. Samuti ei sobi protseduurid rasedatele ning rinnaga toitvatele naistele. Ilusüsted nooremate kui 18-aastastele on mitmetes riikides keelatud.

2010. aastaist on botuliini süstimisele püütud leida alternatiive nagu frotox.

## Välislingid
* Botoxi infoleht(arhiveeritult)
Chupiquiña

**Chupiquiña** on vulkaan Lõuna-Ameerikas Andides Tšiili ja Peruu piiril. Selle kõrgus on 5805 meetrit.
Sitsiilia lipp

**Sitsiilia lipp** on Itaalia haldusüksuse (maakonna) Sitsiilia lipp.

Lipukangas on jagatud diagonaalselt (vardapoolsest ülanurgast lehvipoolsesse alanurka) kaheks väljaks. Vardapoolne, alumine väli on kollane ning lehvipoolne, ülemine punane. Lipu keskel on kujutatud antiikne sümbol, triskele, kolme mehe jalast moodustatud niinimetatud kolmjalg.

Sarnast sümbolit (kolmjalga) on kasutatud ka Mani lipul.

## Vaata ka
* Sitsiilia vapp

## Välislingid
* Sitsiilia lipp andmebaasis FOTW
2005. aasta Austraalia grand prix

2005. aasta Vormel 1 etapp Austraalia Grand Prix toimus 6. märtsil Melbourne'is Albert Parki ringrajal.

Võistluse kiireima ringi sõitis Fernando Alonso (24. ring) 1.25,683 – 222,807 km/h.

Võistluse pikkus oli 57 ringi.

## Tulemused

Sõidu katkestasid:
*Jenson Button, katkestas 56. ringil
*Takuma Sato, katkestas 55. ringil
*Michael Schumacher, katkestas 44. ringil
*Nick Heidfeld, katkestas 42. ringil
*Christijan Albers, katkestas 16. ringil
Krimmi lipp

**Krimmi lipp** on Ukraina haldusüksuse Krimmi Autonoomse Vabariigi ametlik lipp.

Lipp on kasutusel 1992. aastast, kuid ametlikult kinnitatud alles 21. aprillil 1999.

Lipukangas on jagatud horisontaalselt kolmeks laiuks, sini-valge-punane. Sinine ja punane laid moodustavad kumbki 1/6 ning valge 2/3 lipu laiusest. 

## Vaata ka
* Krimmi vapp

## Välislingid
* Krimmi lipp andmebaasis FOTW
2006. aasta Euroopa grand prix

**[[2006. aasta Vormel 1 hooaeg|2006. aasta]] [[Vormel 1]] etapp Euroopa Grand Prix** toimus 7. mail Nürburgringil.

Põhivõistlusel alustas esikohalt valitsev maailmameister ja karikasarja toonane liider Fernando Alonso. Alonso jaoks oli see sel aastal esimene kvalifikatsioonivõistluse võit.

Kvalifikatsioonivõistluse teise aja sõitis välja seitsmekordne maailmameister Michael Schumacher ja kolmanda Felipe Massa. Neljandalt kohalt alustas võistlust Rubens Barrichello, viiendalt Kimi Räikkönen. Kümnenda aja välja sõitnud Mark Webber pidi mootorivahetuse tõttu loovutama 10 kohta.

## Lõppvõistluse tulemused

Sõidu katkestasid:
*Ralf Schumacher, Toyota F1
*Juan Pablo Montoya, McLaren
*Takuma Sato, Super Aguri
*Franck Montagny, Super Aguri 
*Jenson Button, Honda F1
*Christian Klien, Ferrari
*Mark Webber, WilliamsF1 
*David Coulthard, Red Bull
*Vitantonio Liuzzi, Toro Rosso
Metanool

**Metanool** ehk **metüülalkohol** ehk **karbinool** (triviaalnimetusega **puupiiritus**) keemiline ühend valemiga CH3OH. See on lihtsaim alkohol.

     H
     |
 H &mdash; C &mdash; O &mdash; H
     |
     H

Füüsikalistelt omadustelt on metanool kergesti lenduv värvitu tuleohtlik mürgine nõrga alkoholilõhnaga vedelik. Metanool põleb praktiliselt nähtamatu leegiga:
2CH3OH+3O2=2CO2+4H2O

Metanool on kasutusel antifriisi, lahusti ja kütusena. Samuti lisatakse teda etanoolile selle denatureerimiseks.

Kütusena kasutatavat metanooli toodetakse taimedest, heitgaasidest ja õhust.

Metanool tekib looduses mõningate anaeroobsete bakterite ainevahetuse tulemusena, päikesevalguse toimel oksüdeerub see aja jooksul taas süsihappegaasiks ja veeks.

## Mürgisus
Et metanool sarnaneb lõhnalt ja maitselt etüülalkoholi ehk etanooliga, tuleb tihti ette metanoolimürgistusi. Surmavaks annuseks loetakse koguseid alates ~100 ml (rottidele suukaudsel manustamisel LD50 = 5,6 g/kg).

Ensüüm alkoholi dehüdrogenaas lagundab metanooli mürgiseks sipelghappeks ja formaldehüüdiks, mis kahjustavad nägemisnärvi; tagajärjeks võib olla pimedaks jäämine.  Teine oluline kahjustus tekib neerudes. Kolmas toime, peamine surmapõhjus, on kesknärvisüsteemi depressioon mürgiste metaboliitide tõttu. 

Metanoolimürgistuse raviks kasutatakse põhiliselt fomepisooli (selle puudumisel etanooli) koos fool- ja foliinhapete ning hemodialüüsiga. Etanool toimib maksaensüümidele konkureeriva inhibiitorina, suurema afiinsuse tõttu jääb metanool lagundamata ning eritatakse neerude kaudu.

## Vaata ka
* Pärnu metanoolitragöödia

## Viited
Aleksandr Gomelski

**Aleksandr Gomelski** (hüüdnimi **Papa Gomelski**; 18. jaanuar 1928 Kroonlinn – 16. august 2005 Moskva) oli Venemaa korvpallitreener, NSV Liidu teeneline treener ja Leedu teeneline treener.

Gomelski oli NSV Liidu korvpallikoondise treener aastail 1961–1970, 1977–1983 ja 1987–1988. Tema käe all võideti olümpiakuld 1988. aastal Seoulis ning maailmameistritiitel 1967 ja 1982.
2005. aasta Malaisia grand prix

**[[2005. aasta Vormel 1 hooaeg|2005. aasta]] [[Vormel 1]] etapp Malaisia Grand Prix** toimus 20. märtsil Malaisias Sepangi ringrajal.

## Tulemus

Sõidu katkestasid:
*Rubens Barrichello, katkestas 49 ringil
*Giancarlo Fisichella, katkestas 36 ringil
*Mark Webber, katkestas 36 ringil
*Jacques Villeneuve, katkestas 26 ringil
*Jenson Button, katkestas 2 ringil tehniliste probleemide tõttu
*Anthony Davidson, katkestas 2 ringil tehniliste probleemide tõttu
*Patrick Friesacher, katkestas 2 ringil
Beowulf

**"Beowulf"** on vanim germaani sangarieepos. Selle loojaks on oletatud 8. sajandil elanud anglosaksi munka, kes Vergiliuse eeskujul liitis kaks sakside ja anglite poolt mandrilt kaasa toodud skandinaavia kangelaslugu. Praegu peetakse usutavamaks, et lugulaul on sündinud siiski suulises rahvatraditsioonis, kuna sellele leidub vasteid nii skandinaavia saagades kui ka Euraasia rahvapärimustes.

Lugulaulu ajalooline taust on aastad 512–520. "Beowulfi" vanim tuntud versioon ja säilinud käsikiri pärineb 10. sajandist ning on muinas-ingliskeelne. See arvatakse olevat koopia 8. sajandil kirjutatud algupärandist.

Lugulaul sisaldab 3182 värssi, jaotub kahte ossa ja räägib götalaste kuninga Beowulfi seiklustest. Esimeses osas surmab Beowulf taanlaste kuningat Hrothgari kiusanud koletis Grendeli ja selle ema. Teises osas aga hukkub kangelane 50 aastat hiljem lohega võideldes ja selle tappes.

"Beowulf" on ilmunud eesti keeles Rein Sepa tõlkes 1990. aastal (Tallinn: Eesti Raamat, 150 lk; illustreerinud Eve Kask).

## Vaata ka
* Operatsioon Beowulf

## Kirjandus
**"Beowulf"*, Eesti Raamat, 1990, 152 lk
### Ümberjutustused
* Rosemary Sutcliff, "Lohetapja: lugu Beowulfist" (*Dragon slayer*; eepose ümberjutustus lastele). Tõlkinud ja järelsõna: Krista Mits. Kunst, Tallinn 1994, 64 lk 
* "Beowulf: legend kangelasest" (*Beowulf: the legend of a hero*). Eepose ümber jutustanud Nicky Raven, inglise keelest tõlkinud Maria Drevs. Koolibri, Tallinn 2008, 84 lk
* H. E. Marshall, "Beowulf". Tõlkinud Ilmar Rattus. Sari Eeposed ja lood, Avita, Tallinn 2009, 94 lk

### Artiklid
* Martin Puhvel, "Veel kord "Beowulfist" ja selle eestindusest" – Keel ja Kirjandus 1995, nr 8, lk 566–567
* Martin Puhvel, "Põlistelt põldudelt. Põhja- ja Loode-Euroopa rahvaste folkloorist ja vanemast kirjandusest" (artiklite kogumik), Ilmamaa, Tartu 2009, 360 lk; artiklid: ""Beowulfist" ja selle eestindamisest" (lk 115–118); "Eepos täis folkloori ja legendaarset ajalugu" (lk 119–122); ""Beowulfi" analoogid ja allikate küsimus" (lk 123–133); "Vaenuste ja sõdimise lugu" (lk 134–137); "Religioosne duaalsus" (lk 138–155); "Kangelaslikkusekäsitus anglosaksi eeposes" (lk 156–176); "Beowulf ja iiri lahinguraev" (lk 177–185); "Beowulfi vägiteod ujumises" (lk 186–190); Beowulfi võitlused veekoletistega (lk 191–200); ""Beowulf" ja iiri allveeseiklused" (lk 201–207); "Ratsaringid ümber Beowulfi kääpa" (lk 213–218).
Seade (täpsustus)

**Seade** on mitmetähenduslik sõna: 
***[[seade (tehnika)|seade]]** on tehnikas omavahel ühendatud seadiste või plokkide kogum, näiteks elektriseade, kliimaseade, kütteseade, laboriseade, lüpsiseade, mäluseade, teimiseade, külmutusseade, juhtseade, automaatseade, tõsteseade
***[[lilleseade|seade]]** on floristikas lilleseade
***[[seade (muusika)|seade]]** on muusikas transkriptsioon või arranžeering

## Vaata ka
*Aparaat
*Masin
*Seadis
*Elektriseade
Sõlm (arvutivõrgud)

**Sõlm** on seade, mis on ühenduses osa arvutivõrgust. Sõlmed saavad olla arvutid, pihuarvutid (PDA-d), mobiiltelefonid või võrguseadmed. Sõlmi, mis saavad juhtida andmeid teistesse võrgus olevatesse seadmetesse nagu ka endale, nimetatakse supersõlmedeks.
McLaren

**МcLaren** (ametlik nimi **McLaren Racing Limited**) on eelkõige tuntud kui Vormel 1 meeskond, samas lööb meeskond kaasa ka Indianapolise 500 miili sõidus ja Le Mansi 24 tunni võidusõidus. 

2018. aastast kannab tiim nime McLaren-Renault. McLareni peakontor asub Suurbritannias Wokingis. Alates 2016. aastast on meeskonnajuhiks on Zak Brown.

## Ajalugu
McLareni meeskonna asutas 1963. aastal Bruce McLaren.

Mercedes-Benz oli partneriks aastatel 1995–2014 ning Honda 2015–2017.

2006. aasta hooajal kasutas McLareni meeskond Mercedes FO 108S 2.4 V8 mootorit ja Michelini rehve.

## Saavutused
McLaren on alates 1966. aastast (debüüt Monaco Grand Prix'l) Vormel 1 karikasarjas tulnud 12 korda maailmameistriks sõitjate arvestuses: Emerson Fittipaldi (1974), James Hunt (1976), Niki Lauda (1984), Alain Prost (1985, 1986, 1989), Ayrton Senna (1988, 1990, 1991), Mika Häkkinen (1998, 1999) ja Lewis Hamilton (2008).

Konstruktorite karikas on võidetud kaheksa korda: aastatel 1974, 1984, 1985, 1988–1991 ja 1998.

## Sõitjad

## Välislingid

*Ametlik koduleht
*  McLaren esitles uut autot Postimees, 16. jaanuar 2009
*  Ron Dennis astub McLareni juhi kohalt tagasi Postimees, 16. jaanuar 2009
* Igipõlisetest rivaalidest Ferrarist ja McLarenist said südamesõbrad Postimees, 30. jaanuar 2009
Vello Toomemets

**Vello Toomemets** (sündinud 1. oktoobril 1954 Tartus) on eesti muusik ja helilooja.

Ta õppis viiulit Pärnu Lastemuusikakoolis. 

Muusikukarjääri alustas 1970. aastate alguses Pärnu ansamblis Con Amore. Ansambli koosseisus olid veel Hillar Sutt, Urmas Rondo, Kalju Ammer jt. Aastatel 1973, 1976–1983 mängis ja taas 1995. aastast mängib Toomemets ansamblis Fix. Hiljem on ta mänginud veel mitmes ansamblis, sealhulgas ka Kuldses Trios ja Kukerpillides. 

Ta on kirjutanud muusika lauludele "Tsirkus", "Jaanipäev", "On kevad Tartu peal", "Tõuse üles ja läheme ära", "Kaua sa kannatad", "Maa tuleb täita lastega" jpt.

## Viited
Giuseppe Arcimboldo

**Giuseppe Arcimboldo** (1527 Milano – 11. juuli 1593), itaalia maalikunstnik, manerismi üks peaesindajaid

1549–1551 töötas Arcimboldo oma kunstnikust isa Biagio Arcimboldo töökojas, kus nad valmistasid vitraaži- ja vaibakartoone Milano toomkirikule. Seda tööd jätkas Arcimboldo ka pärast oma isa surma kuni aastani 1558. 

1562. aastast töötas Viinis keiser Ferdinand I ja hiljem Prahas Maximilian II ja Rudolf II õuekunstnikuna. Seal valmisid ka esimesed maalid seeriatest "Aastaajad" ja "Elemendid". 1591. aastal naasis kunstnik Milanosse.

Arcimboldo karjääri kõrghetk saabus Rudolf II valitsemisajal.

Arcimboldo tegid tuntuks tema allegoorilis-fantastilised maalid, millel naturalistlikult kujutatud lilledest, loomadest, puuviljadest, taimedest ja tarbeesemetest moodustuvad inimolendid ja portreed.

## Teosed

Pilt:Bibliotekarien konserverad - Skoklosters slott - 97136.tif|"Raamatukoguhoidja"
Pilt:Vertumnus årstidernas gud målad av Giuseppe Arcimboldo 1591 - Skoklosters slott - 91503.tiff|"Vertumnus", Rudolf II portree
Pilt:Arcimboldo Air (copy).jpg|"Õhk"


## Viited
Sõlm (kiirusühik)

**Sõlm** on merenduses ja lennunduses kasutatav mittesüsteemne kiirusühik. Kiirusega 1 sõlm liikuv alus läbib tunniga ühe meremiili. 1 sõlm = 1,852 km/h = 0,51444 m/s.

Kiirusühik on pärit omaaegsete purjelaevade kiiruse mõõtmise viisist. Logiliini moodustas iga 47 jala ja 3 tolli (14,40 m) tagant tehtud sõlmedega köis, mille otsa kinnitati veepinnal ankruna toimiv ujuk, halg (inglise keeles *log*), tünn või muu sarnane objekt. Ujuk koos selle külge kinnitatud liiniotsaga visati liikuvalt aluselt vette ja loendati sõlmi, mida logi laeva tekilt 28 sekundi (standardse liivakella aeg) jooksul vette sikutas. See meetod annab sõlme definitsiooniks 20,25 tolli sekundis ehk 1,85166 km/h, mis erineb tänapäeval kasutatavast definitsioonist vähem kui 0,2‰.

Kuigi sõlm ei ole SI-süsteemi ühik, kasutatakse seda tänapäevalgi laialdaselt. Nimelt on standardsed merekaardid valmistatud Mercatori projektsioonis, millel skaala muutub koos laiuskraadiga. Näiteks Atlandi ookeanil on skaala erinevus Florida ja Gröönimaa vahel kahekordne. Sellise kaardi jaoks ei saa anda ühtset lineaarset skaalat. Küll aga on skaala muutumatu kindlal  pikkuskraadil põhja või lõuna suunas sõites: meremiil on defineeritud niisugusena, et see praktiliselt võrdub pikkuskraadi kaareminutiga.

Mõnikord öeldaks kiirusühikuks ekslikult "sõlm tunnis". Selline väljend on ebakorrektne: sõlm tunnis pole kiiruse, vaid kiirenduse ühik.

## Vaata ka
*Logi, veesõiduki kiirusenäidik
*Logiraamat

## Viited

## Välislingid
*
Keemiline energia

**Keemiline energia** (ka **keemilise sideme energia**, **sidemeenergia**) on energia, mis on talletatud aine(te) keemilisse struktuuri, ja mis võib vabaneda ainete ühinemise- või lagunemisprotsessis sõltuvalt keemilise protsessi tasakaalutingimustest. Reaktsioonil tekkiv või neelduv energia sõltub (tingimusel, et temperatuur jääb samaks) saaduste ja reageerivate ainete sidemetes peituva energiate vahest.

## Vaata ka
*Reduktiivjõud

## Viited

## Välislingid
*Õppematerjal keemilise energia kohta (vaadatud 30.06.2012)
Giorgione

**Giorgione** (kodanikunimega **Giorgio Barbarelli da Castelfranco**; 1477 Castelfranco – 1510 Veneetsia) oli itaalia maalikunstnik renessansiajast. Tema nimi tähendab tõlkes 'Suur Jüri'.

Giorgione sündis Veneetsia provintsis Treviso provintsis Castelfrancos. Maalikunsti õppis ta Giovanni Bellini juures. 

Aastail 1508–1510 maalis Giorgione oma kuulsaima teose "Magav Venus". Tema teiseks kuulsaks teoseks peetakse maali "Kontsert vabas looduses". 

Giorgione oli tuntud ka monumentalistina. Ta maalis Veneetsia paleedele freskosid, mis on aga hävinud. 

Ta suri 33-aastaselt 1510. aastal katku. Hoolimata lühikesest elueast oli tal palju õpilasi, kellest tuntuim on Tizian, ja veel rohkem jäljendajaid, mistõttu tema tööde autorsuse määramine ei ole lihtne. Ainult 6 maali kohta on kindlalt teada, et need on tema omad; ülejäänud on talle omistatud stiili põhjal.

## Looming

*"Juudit" (umbes 1504)
*"Äike" (umbes 1505)
*"Karjaste kummardamine" (1505–1510)
*"Laura" (1506)
*"Kolm filosoofi" (1508)
*"Kontsert vabas looduses" (1508–1509)
*"Magav Venus" (1508–1510)
*"Castelfranco Madonna"

## Muud

Tema eluloo on kirja pannud Giorgio Vasari.

Eesti keeles on ilmunud hollandi kirjanike C. ja M. Scharten-Antinki kirjutatud biograafiline romaan "Giorgione". Saksa keelest tõlkinud Agnes Kerge ja Viktor Tomberg; värsid tõlkinud E. Valdna. (1966; Tallinn: Kunst) 

## Välislingid

*Maalid
Tizian

**Tizian** [t'iitsian] (õieti **Tiziano Vecellio** [titsi'aano vetš'ellio]; ka *Vecellio* (1477 või u 1490 Pieve di Cadore – 27. august 1576 Veneetsia) oli itaalia maalikunstnik, üks silmapaistvamaid kõrgrenessansi meistreid. 

## Elukäik
Maalimist hakkas ta õppima juba üheksa-aastaselt. Kümneaastaselt alustas õpinguid Veneetsias Sebastian Zuccato juures. Viis aastat hiljem õppis ta Giovanni Bellini juures. Tema kaasõpilaste seas olid Lorenzo Lotto, Sebastiano Luciani ja Giorgione.

1516. aastal, pärast Giovanni Bellini surma, määras Veneetsia valitsus ta ametlikuks riigikunstnikuks. Selles ametis tuli tal jäädvustada riigielu sündmusi ja juhtida kohalikku kunstielu. 

1533. aastal nimetas Saksa-Rooma keiser Karl V Tiziani oma õuemaalijaks. 

1545. aastal sai Tizian paavst Paulus III-lt kutse minna Rooma. Seal tutvus ta Michelangeloga.

1547. aastal sai Tizian kutse ilmuda Karl V õuemaalijana Augsburgi riigipäevale. Teist korda viibis ta Augsburgis aastatel 1550–1551.  

Tizian suri 1576. aastal katku.

## Looming

Tizian viljeles usu- ja mütoloogiaainelist kompositsiooni ning portreemaali. Tema portreede järgi tolleaegsetest valitsejatest ja teistest tuntud isikutest saame otsustada nende välimuse üle. Ta on jäädvustanud Karl V, Paulus III, Prantsusmaa kuninga François I ja Hispaania kuninga Felipe II. 

### Maalid
*"Mees kindaga"
*"Taevane ja maine armastus" (1512–1516)
*"Madonna Pesaro perekonnaga" (lõpetas 1526 Frari kirikule)
*"Maarja templisse minek" (1534–1538)
*"Urbino Venus" (1538)
*"Neiu puuviljavaagnaga" (1555; modelliks oli tema tütar Lavinia)
*"Kristuse kroonimine"
*"Venus ja Adonis"
*"Danae"

## Välislingid
Viies meditatsioon

**Viies meditatsioon** on René Descartesi teose "Meditatsioonid esimesest filosoofiast" viies peatükk.  

## Välislingid

* 1641. aasta väljaande tekst koos inglis- ja prantsuskeelse tõlkega
Stralsund

**Stralsund** on linn Saksamaal Mecklenburg-Vorpommerni liidumaal. Linn asub Läänemere rannikul, Strelasundi väina kaldal.

Stralsund sai linnaõigused 1234. aastal ja oli Hansa Liidu liige.

Stralsundi ajalooline vanalinn kuulub UNESCO maailmapärandi nimistusse. Linnas asub okeanaarium Ozeaneum.

Stralsundis on sündinud Carl Wilhelm Scheele.

## Vaata ka
*Stralsundi rahuleping, 1570
*Stralsundi piiramine (1628)

## Viited

## Välislingid
*Stralsundi koduleht
Kurdistani lipp

**Kurdistani lipp** on Aasias, peamiselt Iraagis, Iraanis ja Türgis elavate kurdide asuala, Kurdistani lipp.

Lipu proportsiooni on 2:3. Värvid tulenevad islami usu traditsioonidest. Punane tähistab vaprust ja kurdide võitlust, valge rahu ja roheline islamit. Kanga keskel on 21 kiirega päike, mis on kurdidele väga ammuse kultuurilise ja religioosse tähendusega. Number 21 on aga pärit kurdide rahvuslikreligioosseetest traditsioonidest.

Lipp loodi 20. sajandi algul Osmanite riigis elanud kurdi rahvuslaste poolt, et see esindaks nende võitlust iseseisvuse eest. 1919. aastal esitleti seda lippu Pariisi rahukonverentsil, kus töötati välja plaan iseseisva kurdi riigi loomiseks. Türgi ja Iraani vastuseisu tõttu jäi Rahvasteliidu plaan, Kurdistani riigi loomine ära. Lipp aga sai kiiresti väga populaarseks kogu Kurdistanis.
Honda F1

**Honda F1** (inglise **Honda Racing F1 Team**) on endine Vormel 1 meeskond, Honda tehasemeeskond. 2006. aastast oli meeskonna ametlik nimetus Lucky Strike Honda F1 Racing Team.

Honda F1 meeskond tegi oma debüüdi Vormel 1-s 1964. aastal Saksamaa Grand Prix'l. Meeskonnana osaleti Vormel 1-s aastani 1968. Järgnevatel aastatel löödi vormelis kaasa Williamsi, McLareni ja BARi meeskondadega (meeskonnad kasutasid Honda mootoreid). Aastal 2005 ostis autokontsern Honda ära BARi omanikult British American Tobaccolt nende osaluse meeskonnas ning tekkis uus tehasemeeskond.

Meeskonnana pole suudetud maailmameistriks tulla ei sõitjate ega ka meeskondade arvestuses.

2006., 2007. ja 2008. aasta hooajal sõitsid meeskonnas Rubens Barrichello ja Jenson Button. Autodel kasutatakse Honda RA806E mootorit ja Michelini rehve.

2008. aastal kogus Honda 14 punkti ja sai 9. koha.

5. detsembril 2008 teatas Honda Motor Company tegevjuht Takeo Fukui, et majandusraskuste tõttu loobub ettevõte alates 2009. aastast Vormel 1 sarjas osalemisest ning paneb Honda F1 meeskonna müüki.

6. märtsil 2009 sai teatavaks, et Honda meeskonna ostis ära endine Ferrari tehniline juht Ross Brawn. Meeskond jätkab 2009. aasta hooajal tegevust Brawn GP nime all. Sõitjatena jätkavad Rubens Barrichello ja Jenson Button.

## Välislingid

* Honda loobub osalemast F1-sarjas, Delfi, 5. detsember 2008
*  Richards plaanib osta kriisis Honda vormel-1 meeskonna Postimees, 22. detsember 2008
*  Mehhiko miljardär võib Honda vormel-1 meeskonna ära osta Postimees, 23. detsember 2008
*  Brasiilia sponsorid tõttasid Hondale appi Postimees, 13. veebruar 2009
Cagliari

**Cagliari** on linn Itaalias Sardiinia saarel, Sardiinia maakonna halduskeskus.

Linnas asub Cagliari Ülikool.

## Ajalugu
Cagliari kohal asus foiniiklaste linn Karalis, mis hiljem kuulus Kartaagole ja alates 238 eKr Roomale. 11. sajandil vallutas piirkonna Pisa.

## Vaata ka
*Cagliari Calcio

## Viited

## Välislingid
* Linna koduleht
MF1 Racing

**MF1 Racing** (ametlik nimi **Midland F1**, ka MF1; inglise Midland F1 Racing ja MF1 Racing) oli Vormel 1 meeskond. Sisuliselt kasvas meeskond välja Jordan Grand Prix' meeskonnast, kuna kuulub Midland Groupile, mis 2005. aastal ostis ära Jordani meeskonna. Meeskonna asutas Alex Shnaider. Meeskonna baas oli Silverstone'i ringrada.

2006. aasta Vormel 1 hooajal sõitsid Midland F1 meeskonnas Tiago Monteiro ja Christijan Albers. Esimese sõidu tegi meeskond Bahreini GP-l, kokku sõideti 18 võistlusel. Ühtki kvalifikatsioonivõitu meeskond ei pälvinud. Autodel kasutati Toyota RVX-06 mootorit ja Bridgestone'i rehve.

Aastal 2007 jätkas meeskond tegutsemist nime all Spyker F1 ja aastal 2008 nime all Force India.
Honda

**Honda Motor Co., Ltd.** (jaapani keeles 本田技研工業株式会社 *Honda Giken Kōgyō Kabushiki gaisha*) on Jaapani rahvusvaheline kontsern, mis on tuntud kui maailma suurim mootorrattatootja ning üks juhtivaid autode ja sisepõlemismootorite valmistajaid. Honda toodab aastas üle 14 miljoni sisepõlemismootori, olles sellega maailma suurim mootoritootja mahu poolest.

Lisaks sõidukitele on Honda tegev lennunduses (HondaJet) ja robotitehnika vallas, olles loonud maailma ühe arenenuma humanoidroboti ASIMO.

## Ajalugu

Ettevõtte asutaja Sōichirō Honda oli iseõppinud insener, kes alustas oma teed kolvirõngaste tootmisega Toyotale. Kuigi tema esimene tehas hävis Teise maailmasõja ajal pommitamistes ja hiljem maavärinas, ei andnud ta alla.

### Mootorrattad ja "The Super Cub"

Sõjajärgses bensiinipuuduses paigaldas Honda jalgratastele väikeseid ülejäägiks jäänud generaatorimootoreid. See lihtne lahendus osutus nii populaarseks, et 1948. aastal asutati Honda Motor Co. 1958. aastal tuli müügile **Honda Super Cub**, millest sai ajaloo müüduim mootorsõiduk (2017. aastaks oli toodetud üle 100 miljoni eksemplari).
### Autotootmise algus
Erinevalt teistest Jaapani tootjatest alustas Honda autode tootmist võrdlemisi hilja. 1963. aastal debüteerisid väikeveok T360 ja sportauto S500. Honda sisenemine autoturule oli edukas tänu nende motospordi kogemusele ja rõhuasetusele mootori efektiivsusele.

### Tänapäev ja strateegilised liidud
2024. aasta lõpul teatasid Honda ja Nissan, et asuvad uurima võimalikku ühinemist või laiaulatuslikku strateegilist koostööd. Selle sammu eesmärk on ühendada ressursid elektriautode (EV) ja tarkvarapõhiste sõidukite (SDV) arendamiseks, et konkureerida Hiina tootjate ja Teslaga. Nissan on ühtlasi Mitsubishi Motorsi suurim aktsionär, mis tähendab potentsiaalset kolmikliitu, mis kontrolliks märkimisväärset osa maailma autoturust.

## Tehnoloogiline innovatsioon

Honda on läbi ajaloo panustanud keskkonnasõbralikesse tehnoloogiatesse:
* **CVCC mootor (1972):** esimene mootor, mis suutis täita USA ranged puhta õhu seaduse nõuded ilma katalüsaatorita.
* **VTEC süsteem (1989):** muudetav klapiajastus, mis võimaldas mootoril olla säästlik madalatel pööretel ja võimas kõrgetel pööretel.
* **Honda e:Architecture:** ettevõtte uus strateegia minna 2040. aastaks üle täielikult elektriautodele ja vesiniktehnoloogiale.
## Honda Eestis

Eestis on Honda olnud aastakümneid üks eelistatumaid automarke. Ajalooliselt oli 2007. aasta tipphetk, mil Honda hoidis uute autode müügitabelis teist kohta Toyota järel, kusjuures populaarseim mudel oli Honda Civic. Ka tänapäeval on Honda Eesti turul tugevalt esindatud, keskendudes peamiselt hübriidmudelitele nagu CR-V ja Civic ning täiselektrilistele lahendustele.

## Olulisemad mudelid läbi aegade
* **[[Honda Civic]]** (alates 1972) – kompaktauto, mis tõi Hondale globaalse edu.
* **[[Honda Accord]]** (alates 1976) – populaarne keskklassi sedaan.
* **[[Honda CR-V]]** (alates 1995) – üks maailma esimesi ja edukamaid linnamaastureid (SUV).
* **[[Honda NSX]]** – keskmootoriga superauto, mis tõestas, et eksootiline kiirus võib olla igapäevaselt kasutatav.

## Vaata ka
* Honda F1
* Acura
* ASIMO

## Viited
BAR (täpsustus)

**BAR** tähendab mitut asja.
***[[BAR]]** on Vormel 1 meeskond. 
***BAR** on Barbadose maakood, mida kasutab Rahvusvaheline Olümpiakomitee.

## Vaata ka
*Bar